rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেওয়া হল (কেননা, আবেদনকারী কর্তৃক প্রস্তাবনা সরিয়ে নেওয়া হয়েছে)।--S. M. Nazmus Shakib (আলাপ) ০৪:০৫, ২৩ সেপ্টেম্বর ২০১৯ (ইউটিসি) জাহ্নবী চৌধুরানী  – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি) এর একটা শর্তও পূরণ করে না। S. M. Nazmus Shakib (আলাপ) ২০:৩৯, ১৯ সেপ্টেম্বর ২০১৯ (ইউটিসি)  অপসারণে . গুগলে বাংলা তথ্য সূত্র অনুযায়ী মনে হচ্ছে উল্লখ্য ব্যক্তি হওয়ার সম্ভাবনা রয়েছে. --নেহাল(আলাপ) ২২:৫০, ২০ সেপ্টেম্বর ২০১৯ (ইউটিসি)   ঠিক কি কারণে মনে হলো নিবন্ধটি উইকিপিডিয়া:উল্লেখযোগ্যতা (ব্যক্তি) এর একটা শর্তও পূরণ করে না? একটু গুগোল করলেই জানা যেতো উনার সম্পর্কে। এখানে এবং এখানে দেখুন। অপসারণে  Mmrsafy (আলাপ) ০০:২৭, ২১ সেপ্টেম্বর ২০১৯ (ইউটিসি) উইকিসোর্সের কাজ উইকিপিডিয়ার জন্য তথ্যসূত্র সরবরাহ। উইকিসোর্সে কারো জীবনী থাকলেই যে তার নামে নিবন্ধ তৈরি করতে হবে, আমার জানা মতে এমন নীতিমালা উইকিপিডিয়ায় নেই। দ্বিতীয়ত, পরের সূত্রটা জমিদার বাড়ি নিয়ে, বলা আছে উনারা অনেক শিক্ষা প্রতিষ্ঠান প্রতিষ্ঠা করেছেন। আর্টিকেলটা জাহ্নবী দেবীর ফিচার আর্টিকেল নয়। শিক্ষা প্রতিষ্ঠান প্রতিষ্ঠা করলেই উনি উল্লেখযোগ্যতার মানদণ্ডে উত্তীর্ণ হবেন বলে মনে করি না।--S. M. Nazmus Shakib (আলাপ) ০৬:৫০, ২১ সেপ্টেম্বর ২০১৯ (ইউটিসি)  অপসারণে , --নেহাল(আলাপ) ২১:৩৬, ২২ সেপ্টেম্বর ২০১৯ (ইউটিসি)   প্রথম কথা উইকিসোর্সের কাজ উইকিপিডিয়ার জন্য তথ্যসূত্র সরবরাহ করা না। উইকিসোর্স একটি আলাদা প্রকল্প, যার উদ্দেশ্য হলো একটি মুক্ত অনলাইন পাঠাগার তৈরী করা। উইকিসোর্সে থাকা বই অবশ্যই তথ্যসূত্র হিসেবে ব্যবহার করা যায়। দ্বিতীয় কথা উইকিসোর্সে কারো জীবনী থাকে না (থাকে বিভিন্ন রকম বই), এটা জীবনী লেখার প্রকল্প না। আমি উপরে যে লিংক দিয়েছিলাম সেটা ভারতীয় ঐতিহাসিক ব্যক্তিদের জীবনীকোষ, যা একটি শক্তিশালী তথ্যসূত্র। জাহ্নবী চৌধুরী বাঙ্গালার যে সমুদয় মহিলা জমিদার স্বীয় তীক্ষ বুদ্ধি বলে জমিদারী শাসন করিয়া যশস্বিনী হইয়াছেন, তিনি তাহীদের অন্ততমা  । ঐতিহাসিক কারণেই তিনি উল্লেখযোগ্য ব্যক্তি। আশা করি আমার মতামত তুলে ধরতে পেরেছি। Mmrsafy (আলাপ) ০১:৩১, ২৩ সেপ্টেম্বর ২০১৯ (ইউটিসি)   ভাই, ধন্যবাদ, ধারণা পরিস্কার করার জন্য। সত্যি কথা বলতে, অন্য উইকিমিডিয়া প্রকল্পে আমি একটিভ নই।  দ্বিতীয়ত, বইয়ের রাইটার ও তার বই উল্লেখযোগ্য সূত্র গ্রহণ দিতে পারে/পারেন বলে পরিগণিত হল (প্রথমবার, গুগল সার্চে এটা দেখা উচিত ছিল আমার উনার সম্পর্কে)। যাই হোক, নিবন্ধ অপসারণ প্রস্তাবনা প্রত্যাহার করছি।--S. M. Nazmus Shakib (আলাপ) ০৩:২৬, ২৩ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ম্যাগনালিয়াম বা ম্যাগনেলিয়াম হলো অ্যালুমিনিয়ামের একটি সংকর ধাতু। এতে শতকরা ৫ ভাগ ম্যাগনেসিয়াম এবং শতকরা ৯৫ ভাগ অ্যালুমিনিয়াম থাকে।   ধর্ম  খাঁটি অ্যালুমিনিয়ামের তুলনায় স্বল্প পরিমাণে ম্যাগনেসিয়াম মিশ্রিত (প্রায় শতকরা পাঁচ ভাগ) অ্যালুমিনিয়ামের সংকরগুলি বেশি শক্তিশালী, বেশি ক্ষয়রোধের ক্ষমতা এবং কম ঘনত্বযুক্ত হয়। এই ধরনের সংকর ধাতুগুলি খাঁটি অ্যালুমিনিয়ামের চেয়ে বেশি কার্যকর। এতে বেশি কাজ করা যায় এবং সহজই জোড়া লাগানো যায়।magnalium — Infoplease.com তবে ম্যাগনেসিয়ামের পরিমাণ বেশি হলে (শতকরা ৫০ ভাগের কাছাকাছি) হলে সংকর ধাতুটি ভঙ্গুর হয় এবং অ্যালুমিনিয়ামের চেয়ে রাসায়নিক ক্ষয় বেশি হয়।   ব্যবহার  যদিও খাঁটি অ্যালুমিনিয়ামের তুলনায় কম পরিমাণে ম্যাগনেসিয়ামযুক্ত সংকরগুলি বেশি দামী তবুও এগুলি অ্যালুমিনিয়ামের চেয়ে বেশি শক্তিশালী, কম ঘনত্বযুক্ত  এবং বেশি কাজ করার ক্ষমতা থাকায় বিমান এবং অটোমোবাইল যন্ত্রাংশ শিল্পে এগুলির ব্যবহারের দেখা যায়। শতকরা ৫০ ভাগের কাছাকাছি ম্যাগনেসিয়ামযুক্ত সংকরগুলি ভঙ্গুর এবং সহজেই রাসায়নিক ক্ষয় হয় বলে বেশিরভাগ ইঞ্জিনিয়ারিং ক্ষেত্রে এগুলি ব্যবহার করা যায় না। তবে এই সংকরগুলিকে গুঁড়ো করলে এটি দাহ্য হয়। এগুলি খাঁটি ম্যাগনেসিয়ামের চেয়ে রাসায়নিক ক্ষয় প্রতিরোধী এবং খাঁটি অ্যালুমিনিয়ামের চেয়ে বেশি সক্রিয়। তাই তাপ এবং অগ্নিকণা তৈরি করতে ধাতব জ্বালানী হিসাবে আতসবাজি শিল্পে ব্যবহৃত হয়। উচ্চ সক্রিয়তার কারণে ম্যাগনালিয়াম তুলনামূলকভাবে গরম অবস্থায় পোড়ে এবং উজ্জ্বল হলুদাভ সাদা রঙের অগ্নিকণা তৈরি করে। ম্যাগনালিয়াম পাউডার নিজে থেকে জ্বললে চড়চড় শব্দের সাথেও জ্বলতে থাকে। ম্যাগনালিয়ামের মধ্যে ম্যাগনেসিয়ামের সক্রিয়তা এবং অ্যালুমিনিয়ামের স্থায়িত্বের একটি ভাল সমঝোতা করা হয়েছে। এটিকে সহজেই হাতুড়ি দিয়ে ভাঙ্গা যায়। এমনকি একটি কফি পেষকযন্ত্রে ব্যবহারযোগ্য গুঁড়োতে পরিণত করা যায়। ম্যাগনালিয়ামকে বল মিল যন্ত্রের সাহায্যে কয়েক ঘণ্টায় মিহি গুঁড়োতে পরিণত করা যায়, অন্যদিকে অ্যালুমিনিয়ামকে মিহি গুঁড়োতে পরিণত করতে কয়েক দিন সময় লাগে।   তথ্যসূত্র   বিষয়শ্রেণী:ম্যাগনেসিয়াম সংকর বিষয়শ্রেণী:অ্যালুমিনিয়াম সংকর
thumb|200px|তুরস্কের এফিসোসের সেলসাস লাইব্রেরিতে সদ্গুণের প্রতীকী ভাস্কর্য (গ্রিক ἀρετή) সদ্গুণ () বা সচ্চরিত্র হলো শ্রেষ্ঠত্বের একটি বৈশিষ্ট্য, যার মধ্যে এমন বৈশিষ্ট্য রয়েছে যা নৈতিক, সামাজিক বা বুদ্ধিবৃত্তিক হতে পারে। এটি আচরণ যা সকলের নিকট ভাল বলে পরিগণিত। একে পুণ্যের প্রতিশব্দ হিসেবেও ব্যবহার করা হয়। এটি উত্তম নৈতিকতার সমতুল্য, যা হল সর্বদা এমন সব কর্মকাণ্ডে অংশ নেয়া যা সমাজের দৃষ্টিতে ভাল। সদ্গুণের বিপরীত হলো অসচ্চরিত্রতা।  বিভিন্ন সময় জুড়ে দার্শনিকগণ তাদের নিজস্ব দৃষ্টিভঙ্গি থেকে সদ্গুণের সংজ্ঞা প্রদান করেছেন। প্লেটোDen Uyl, D. J. (1991), The virtue of prudence , P. Lang., in Studies in Moral Philosophy. Vol. 5 General Editor: John Kekes এবং তার পরবর্তী প্রাচীন গ্রিক দার্শনিকগণStanley B. Cunningham (2002), Review of Virtues and Vices and Other Essays in Moral Philosophy, Dialogue, Volume 21, Issue 01, March 1982, pages 133-137 সদ্গুণকে চারটি গুণাবলিরGregory Vlastos, The Unity of the Virtues in the "Protagoras", The Review of Metaphysics, Vol. 25, No. 3 (Mar., 1972), pages 415-458 সম্মিলিত রূপ হিসেবে সংজ্ঞায়িত করেছেন, এগুলো হলঃ ন্যায়বিচার, সাহস, প্রজ্ঞা, এবং সংযম। ইসলাম ধর্ম অনুযায়ী সদ্গুণ হল উত্তম আচরণ বা সদ্ব্যবহার,, যা আত্মাকে প্রশান্তি এবং হৃদয়কে স্বস্তি প্রদান করে। হিন্দু এবং বৌদ্ধ ধর্মেও সদ্গুণ অত্যন্ত গুরুত্বপূর্ণ। চিনা দর্শনেও এই সদগুণ সম্পর্কে বিস্তর আলোচনা পাওয়া যায়, বিশেষ করে চীনা দার্শনিক লাউজি বা লাওৎসি কর্তৃক রচিত 'তাও-ত্য-চিং' 'তাও-তে-চিং' গ্রন্থের অর্ধেকটাই এই সদ্গুণ নিয়ে আলোচনা করা হয়েছে। এখানে চীনা শব্দ '德 de' বা 'ত্য' যার বাংলা অর্থ হলো সদ্গুণ।  তথ্যসূত্র  আরও দেখুন নীতিশাস্ত্র ন্যায়বিচার সাতটি মারাত্মক পাপ  বিষয়শ্রেণী:নীতিশাস্ত্র সম্বন্ধীয় বিষয়শ্রেণী:পুণ্য বিষয়শ্রেণী:নীতিশাস্ত্রের ধারণা বিষয়শ্রেণী:ব্যক্তিত্বসূচক বৈশিষ্ট্য বিষয়শ্রেণী:আ্যরিস্টটলীয় দর্শন বিষয়শ্রেণী:পুণ্যভিত্তিক নীতিশাস্ত্র
thumb|১৯৪৫ সালে প্রতিষ্ঠিত এভিএম প্রোডাকশনের সদর দপ্তর তামিল চলচ্চিত্র (বা তামিলনাড়ুর চলচ্চিত্র,  তামিল চলচ্চিত্র শিল্প বা চেন্নাই চলচ্চিত্র শিল্প নামেও পরিচিত) দক্ষিণ ভারতীয় রাজ্য তামিলনাড়ুর চেন্নাইভিত্তিক তামিলভাষী চলচ্চিত্র নির্মাণশিল্প। এই শিল্পের মূল কেন্দ্র চেন্নাইয়ের কোডামবক্কম অঞ্চল। এই কারণে সাধারণভাবে এই চলচ্চিত্র শিল্পকে কলিউড নামে অভিহিত করা হয় (তামিল: கோலிவுட் ), যা কোডামবক্কম ও হলিউড শব্দদুটির মিশ্রণ।  ১৯১৬ সাল থেকে চেন্নাইয়ে নির্বাক চলচ্চিত্র নির্মাণ শুরু হয়। ১৯৩১ সালে কালিদাস চলচ্চিত্রটির মাধ্যমে শুরু হয় তামিল সবাক চলচ্চিত্রের যাত্রা। ১৯৩০-এর দশকের শেষদিকে মাদ্রাজের প্রাদেশিক আইনসভা বিনোদন কর আইন ১৯৩৯ পাস করে। ভারতের চলচ্চিত্র শিল্পে তামিলনাড়ুর সিনেমার বিশেষ অবদান রয়েছে। বিংশ শতাব্দীতে তামিল ছাড়াও অন্যান্য চলচ্চিত্র শিল্পের কেন্দ্র হয়ে দাঁড়ায় চেন্নাই। এগুলির মধ্যে শ্রীলঙ্কার চলচ্চিত্রও অন্যতম। আবার তামিলভাষী চলচ্চিত্র নির্মিত হতে থাকে অন্য দেশেও।  আজ তামিল চলচ্চিত্র শ্রীলঙ্কা, সিঙ্গাপুর, কোরিয়া, মালয়েশিয়া, মরিশাস, দক্ষিণ আফ্রিকা, পশ্চিম ইউরোপ, উত্তর আমেরিকা ও অন্যান্য তামিল জাতি অধ্যুষিত পৃথিবীর নানা অংশে প্রদর্শিত হয়ে থাকে।  তথ্যসূত্র   তথ্যপঞ্জি                                            বহিঃসংযোগ    Tamil Cinema Website - Gallery, Trailer & Videos - Kollywood.Co  বিষয়শ্রেণী:তামিল চলচ্চিত্র বিষয়শ্রেণী:ভারতীয় চলচ্চিত্র শিল্প
বার্নেস পিকক (১৮১০ — ৩ ডিসেম্বর, ১৮৯০) একজন ব্রিটিশ ভারতীয় বিচারক। তিনি কলিকাতা উচ্চ আদালতের প্রথম প্রধান বিচারপতি নিযুক্ত হন।  কর্মজীবন ১৮৩৬ সালে টেম্পল ইন থেকে পাশ করেন স্যার পিকক ও ১৮৫২ সালে গভর্নর জেনারেল কাউন্সিলের আইনি সদস্য হিসাবে ব্রিটিশ ভারতে আসেন তিনি। লেজিসলেটিভ কাউন্সিলের অন্যতম বক্তা ছিলেন স্যার পিকক। ভারতীয় মহাবিদ্রোহের সময় লর্ড চার্লস ক্যানিং এর সমর্থক ছিলে তিনি। ১৮৫৯ সালে কলকাতা ফোর্ট উইলিয়ম সুপ্রিম কোর্টের শেষতম প্রধান বিচারপতি নিযুক্ত হন বার্নেস পিকক আর কলকাতা হাইকোর্ট প্রতিষ্ঠিত হলে তার প্রথম প্রধান বিচারক। ১৮৬২ সালের ১ জুলাই তার সাথে আরো তেরো জন বিচারপতিকে নিয়ে শুরু হয় কলকাতা হাইকোর্ট। ১৮৭০ সালে অবসরগ্রহণের পরে ইংল্যান্ডে প্রত্যাগমন করেন স্যার বার্নেস পিকক।  তথ্যসূত্র  বিষয়শ্রেণী:১৮১০-এ জন্ম বিষয়শ্রেণী:১৮৯০-এ মৃত্যু বিষয়শ্রেণী:ভারতীয় বিচারপতি বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:ইংরেজ ব্যারিস্টার বিষয়শ্রেণী:ইংরেজ বিচারক বিষয়শ্রেণী:নাইটস ব্যাচেলর বিষয়শ্রেণী:অভ্যন্তরীণ মন্দিরের সদস্য
এলিজাবেথ সারা কিহো একজন লেখক এবং ইনস্টিটিউট অফ হিস্টোরিক্যাল রিসার্চ, লন্ডন বিশ্ববিদ্যালয়ের সিনিয়র রিসার্চ ফেলো।   তিনি ২০০২ সালে লন্ডন বিশ্ববিদ্যালয় থেকে "দ্য ব্রিটিশ মিউজিয়াম: একটি জাতীয় প্রতিষ্ঠানের সাংস্কৃতিক রাজনীতি" বিষয়ে তার পিএইচডি অর্জন করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ব্রিটিশ জীবনীকার বিষয়শ্রেণী:ব্রিটিশ নারী ইতিহাসবিদ বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:নারী জীবনীকার বিষয়শ্রেণী:হাইডেলবার্গের লেখক
তালিকায় নতুন নাম সংযোজন পদ্ধতি বাংলাদেশ প্রত্নতত্ত্ব অধিদপ্তরের তৈরী করা একটি তালিকা রয়েছে। কিন্তু এটি তালিকাটি অনেক দিন আগে তৈরী করা এবং এটি নিয়মিতভাবে হালনাগাদ করা হয় না। আবার অনেক ক্ষেত্রে ঐ নির্দিষ্ট তালিকায় না থাকলেও বিভিন্ন গুরুত্বপূর্ণ স্থাপনা এই তালিকায় সংযোজন করা হবে।  তালিকায় নতুন নাম যোগ করতে হবে একেবারে শেষে। প্রতিটি স্থাপনার একটি নির্দিষ্ট ইউনিক আইডি রয়েছে। ইউনিক আইডি তৈরীর পদ্ধতি অনুযায়ী এই নতুন যোগ করা স্থাপনাটির কোড নির্ধারন করতে হবে।
শামসউদ্দিন আহমদ শাহ (শাসনকাল ১৪৩৩-১৪৩৬) ছিলেন বাংলার শাসক। তিনি সুলতান জালালউদ্দিন মুহাম্মদ শাহর পুত্র। পিতার মৃত্যুর পর ১৪ বছর বয়সে তিনি ক্ষমতালাভ করেন।MA Taher, Shamsuddin Ahmad Shah , Banglapedia: The National Encyclopedia of Bangladesh, Asiatic Society of Bangladesh, Dhaka, Retrieved: 2011-04-26  ইতিহাস আহমদ শাহ মাত্র ৩ বছর শাসন করেন। তার শাসনামলে অরাজক অবস্থা সৃষ্টি হয়। মুহাম্মদ কাসিম হিন্দু শাহর মতে তিনি তার পিতার উদারনীতি বজায় রাখেন এবং ন্যায়বিচার ও দানশীলতার জন্য পরিচিত ছিলেন। তার শাসনামলে ইবরাহিম শাহ শারকি আগ্রাসন চালান। পরবর্তীতে আহমদ শাহ দুজন ক্ষমতাশালী অভিজাত সাদি খান ও নাসির খান কর্তৃক ১৪৩৬ সালে নিহত হন। তার হত্যাকাণ্ডের পর সাদি খান ও নাসির খান পরস্পর বিবাদে জড়িয়ে পড়েন এবং দুজনেই ক্ষমতা হারান। ইলিয়াস শাহি রাজবংশের একজন বংশধর ১৪৩৭ সালে নাসিরউদ্দিন মাহমুদ শাহ নাম ধারণ করে সিংহাসনে বসেন।Majumdar, R.C. (ed.) (2006). The Delhi Sultanate, Mumbai: Bharatiya Vidya Bhavan, p.211  thumb|right|শামসউদ্দিন আহমাদ শাহর প্রাসাদ|300px  আরও দেখুন বাংলার শাসকগণ বাংলার ইতিহাস ভারতের ইতিহাস  তথ্যসূত্র  বিষয়শ্রেণী:বাংলার শাসক বিষয়শ্রেণী:মৃত্যু সাল অজানা বিষয়শ্রেণী:পশ্চিমবঙ্গের ইতিহাস বিষয়শ্রেণী:বাংলার ইতিহাস বিষয়শ্রেণী:ভারতের ইতিহাস বিষয়শ্রেণী:১৫-শতকের শাসক বিষয়শ্রেণী:জন্মের সাল অজানা বিষয়শ্রেণী:১৫-শতকের ভারতীয় জনগণ বিষয়শ্রেণী:১৪৩৬-এ মৃত্যু বিষয়শ্রেণী:১৫শ শতাব্দীর বাঙালি  বিষয়শ্রেণী:সুন্নি রাজশাসক বিষয়শ্রেণী:দিনাজপুর জেলার ব্যক্তি
দ্য রোমান্টিক সোর্ডসম্যান হলো একটি হংকং টেলিভিশন ধারাবাহিক, যা গু লোং-এর শিয়াওলি ফেইদাও সিরিজ-এর উপন্যাস Duoqing Jianke Wuqing Jian অবলম্বনে নির্মিত। এটি ১৯৯৪ সালের সেপ্টেম্বরে বিদেশে মুক্তি পায় এবং ১৯৯৫ সালের সেপ্টেম্বরে হংকংয়ের টিভিবি-তে সম্প্রচারিত হয়।  অভিনয়ে  দ্রষ্টব্য: কিছু চরিত্রের নাম ক্যান্টনীয় উচ্চারণে রোমানীকরণ করা হয়েছে।   এডি কোয়ান – লি চাম-ফান  জিজি ফু – লাম সিন-য়ি  এমিলি কোয়ান – লাম সি-য়ান  চিন কার-লোক – আহ-ফেই  ওং লুং-ওয়াই – প্লাম ফ্লাওয়ার ব্যান্ডিট  চান চিত-মান – লুং সিউ-ওয়ান  তাং সিউ-চুন – লুং তিন-চি  লিয়াং ইয়াম-কেই – শেউং-কুন কাম-হুং  ওং সিউ-ইন – সুয়েন সিউ-হং  তথ্যসূত্র  আরও দেখুন  দ্য সেন্টিমেন্টাল সোর্ডসম্যান  দ্য রোমান্টিক সোর্ডসম্যান (১৯৭৮-এর টিভি সিরিজ)  ফ্লাইং ড্যাগার্স  বিষয়শ্রেণী:১৯৯৫-এ হংকং টেলিভিশন ধারাবাহিকের অভিষেক বিষয়শ্রেণী:টিভিবি নাটক বিষয়শ্রেণী:হংকংয়ের উশিয়া টেলিভিশন ধারাবাহিক বিষয়শ্রেণী:শিয়াওলি ফেইদাও (উপন্যাস সিরিজ) অবলম্বনে নির্মিত কাজ বিষয়শ্রেণী:গু লোং-এর সৃষ্টিকর্ম অবলম্বনে টেলিভিশন অনুষ্ঠান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  আফতাব (আলাপ) ১৭:৫১, ২ মার্চ ২০১৮ (ইউটিসি) মাইম আর্ট (মূকাভিনয়ের সংগঠন)   – (অপসারণের প্রস্তাবনা দেখুনলগ দেখুন) () উল্লেখযোগ্য প্রতিষ্ঠান নয়, সকল সূত্রই রুটিন খবরের মধ্যে পড়ে। মেরাজ (আলাপ) ০৯:১৭, ২০ ফেব্রুয়ারি ২০১৮ (ইউটিসি)  মূকাভিনয়ের জন্য দেশের অন্যতম একটা সংঠন এটি। প্রায় সব জেলাতেই এদের কার্যক্রম বিস্তৃত হচ্ছে দিন দিন। ব্যাপকমাত্রায় নিজেরর কর্মক্ষেত্রে উল্লেখযোগ্য অবদান রেখেছে। তাই এর মানউন্নয়ন করে রেখে দেয়ার পক্ষে আমি — সাফি ১৭:০৫, ২১ ফেব্রুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
চার্লস জন অ্যাডিসন ডাউটি, কিউসি (২১ সেপ্টেম্বর ১৯০২ - ১০ জুলাই ১৯৭৩) ছিলেন একজন ব্রিটিশ ব্যারিস্টার এবং যুক্তরাজ্যের কনজারভেটিভ পার্টির রাজনীতিবিদ।  স্যার চার্লস ডাউটি, কিউসি এবং লেডি অ্যালিসন (née অ্যাডিসন) ডাউটির ছেলে, চার ভাইবোনের মধ্যে একজন। অক্সফোর্ডের ইটন এবং ম্যাগডালেন কলেজে শিক্ষিত, ডাউটিকে ১৯২৬ সালে ইনার টেম্পল বারে ডাকা হয়েছিল। দ্বিতীয় বিশ্বযুদ্ধের সময়, তিনি কোল্ডস্ট্রিম গার্ডদের সাথে সেবা দেখেছিলেন।  তিনি ১৯৫১ থেকে ১৯৭০ সাল পর্যন্ত পূর্ব সারের সংসদ সদস্য ছিলেন। তিনিই ১৯৫৪ সালে তৎকালীন প্রধানমন্ত্রী স্যার উইনস্টন চার্চিলকে গ্রাহাম সাদারল্যান্ডের তার বিখ্যাত কিন্তু অপছন্দের প্রতিকৃতির উপস্থাপনা দিয়ে যেতে রাজি করেছিলেন যাতে আর্থিকভাবে অবদান রাখা পার্লামেন্টের সদস্যদের আপত্তি না করা হয়।  ১৯৫৫ সালে, তিনি ব্রাইটনের রেকর্ডার হিসাবে তার পিতার উত্তরসূরি হন, ১৯৭১ সাল পর্যন্ত দায়িত্ব পালন করেন, পরে সম্মানসূচক রেকর্ডার হন।  ডাউটি ২৯ জুলাই ১৯৩১ সেন্ট মার্গারেট, ওয়েস্টমিনস্টারে সহকর্মী কনজারভেটিভ পার্টির সদস্য অ্যাডিলেড বেলিউ শ্যাকেলকে (১৯০৮-১৯৮৬) বিয়ে করেন। তাদের এক ছেলে ও এক মেয়ে ছিল। তিনি ১৯৬৭ থেকে ১৯৬৮ সাল পর্যন্ত ন্যাশনাল ইউনিয়ন অফ কনজারভেটিভ অ্যান্ড ইউনিয়নিস্ট অ্যাসোসিয়েশনের চেয়ারপার্সন হিসেবে দায়িত্ব পালন করেন। ১৯৭৮ সালে তিনি রাষ্ট্রপতি মনোনীত হন। তিনি ১৯৭১ সালে একজন ডেম নিযুক্ত হন।   তথ্যসূত্র    বহিঃসংযোগ     বিষয়শ্রেণী:ইংরেজ ব্যারিস্টার বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:১৯৭৩-এ মৃত্যু বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯০২-এ জন্ম
তাতিয়ানা আলবারতোভনা আব্রামোভা ( ; জন্ম ৫ই ফেব্রুয়ারি, ১৯৭৫) Biography একজন রাশিয়ান অভিনেত্রী এবং গায়িকা ছিলেন ।   জীবনী  তাতিয়ানা আব্রামোভা টিয়ুমেনে জন্মগ্রহণ করেন এবং জন্মের পরেই নিঝনেভারতোভোস্ক এ চলে যান। কয়েক বছর পর তারা আবার টিউম্যান এ চলে আসেন্,যেখানে তাটিয়ানা সঙ্গীত স্কুল থেকে স্নাতক শেষ করেন। উচ্চ বিদ্যালয় এষ করার পরে তার পরীক্ষার জন্য মস্কো আসার কথা থাকলেও তিনি অপ্রত্যাশিতভাবে সেন্ট পিটার্সবার্গে চলে আসেন এবং সেখানেই থেকে যান। ১৯৯২ সালে তিনি মর্নিং স্টার নামে একটি পপ সংগীত প্রতিযোগীতায় অংশ নিয়েছিলেন এবং ১৯৯৫ সালে তার প্রথম অ্যালবাম "লেটার" প্রকাশ করেছিলেন। ১৯৯৪ সালে তিনি ইয়াল্টা-মস্কো-ট্রানজিট (দ্বিতীয় পুরস্কার), ইউরোপ প্লাস (শ্রোতা পুরস্কার) পান এবং ভিয়েটেস্কের স্লাভিয়ানস্কি বাজার এবং সেন্ট পিটার্সবার্গে  তরুণ অভিনয়কারীদের প্রতিযোগিতাতে অংশ নেন। ১৯৯৬ সালে তিনি নাট্য থিয়েটারের অভিনেতা ও পরিচালক হিসাবে সেন্ট পিটার্সবার্গে ইউনিভার্সিটি অফ হিউম্যানিটিস থেকে স্নাতক শেষ করেন। তিনি টিভি প্রোগ্রামের একটি সিরিজ হোস্ট করেছেন (সঙ্গীত পরীক্ষা এবং শারম্যান শো, রাশিয়া -1 )।   ব্যক্তিগত জীবন  তিনি ফটোগ্রাফার এবং ক্যামেরাম্যান সের্গেই কুলিশেনকোকে বিয়ে করেছিলেন। তাদের ২ টি সন্তান ছিল - ইভান (২০০৪) এবং আলেকজান্ডার (২০০৮)। ২০১৪ সালের মে মাসে তিনি অভিনেতা ইউরি বেলাইয়েভকে বিয়ে করেন। Filmography   নির্বাচিত চলচ্চিত্র    ১৯৯৯ লেনি হিসাবে অ্যাঞ্জেলিকা   ২০০১ রোস্টভ-বাবা (টিভি সিরিজ) সাইজান্না    ২০০৩ অলওয়েজ সে অলওয়েজ (টিভি সিরিজ) নাদিয়া কুড্রিশোভা চরিত্রে   ২০০৩ ইভানভ এবং রবিনভিচ (টিভি সিরিজ) ক্লাভকা ইভানোভা   ২০০৪ নাইট অফ দ্য সি স্টারস (টিভি সিরিজ) স্বেতালানা বিচুতস্কায়   ২০০৫ দ্য ইনসাইডার (টিভি সিরিজ) ভারিয়ার মতো   ২০০৬ স্ট্যালিনের স্ত্রী (মিনি সিরিজ) আনা অ্যালিলুয়েভের মতো   ২০০৬ ইভান পোদুস্কিন। লুসি চরিত্রে "জেন্টলম্যান ডিটেক্টিভ"   ২০০৬ কুলগেম (টিভি) ঝানা চরিত্রে   ২০০৬ রাশিয়ান অনুবাদ সম্পাদক মারিনা রিযহোভা চরিত্রে   ২০০৭ ইভান পোদুস্কিন। লুসি চরিত্রে জেন্টলম্যান ডিটেক্টিভ (মিনি সিরিজ)   ২০১০ রোজা জর্জিনভনা, সম্পাদক হিসাবে কিস থ্রু এ ওয়াল   ২০১৪ কারিগর এলেনা ক্লায়ুয়েভা (টেলিভিশন ধারাবাহিক)   ২০১৫ ভ্যালেন্টিনা চরিত্রে অ্যালকমিস্ট (টিভি সিরিজ)   তথ্যসূত্র    বহিঃসংযোগ      বিষয়শ্রেণী:রুশ টেলিভিশন উপস্থাপক বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:টেলিভিশন উপস্থাপিকা বিষয়শ্রেণী:রুশ চলচ্চিত্র অভিনেত্রী বিষয়শ্রেণী:রুশ টেলিভিশন অভিনেত্রী বিষয়শ্রেণী:২১শ শতাব্দীর রুশ অভিনেত্রী
ধামইরহাট থানা বাংলাদেশের নওগাঁ জেলার অন্তর্গত ধামইরহাট উপজেলার একটি থানা।   পটভূমি  ১৯২২ খ্রিস্টাব্দে ধামইরহাট থানা প্রতিষ্ঠা লাভ করে।   প্রশাসনিক এলাকাসমূহ  ধামইরহাট উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম ধামইরহাট থানার অধীন।  পৌরসভা:  ধামইরহাট  ইউনিয়নসমূহ:  ১নং ধামইরহাট  ২নং আগ্রাদ্বিগুণ  ৩নং আলমপুর  ৪নং উমার  ৫নং আড়ানগর  ৬নং জাহানপুর  ৭নং ইসবপুর  ৮নং খেলনা   আরও দেখুন   ধামইরহাট উপজেলা  নওগাঁ জেলা   তথ্যসূত্র    বহিঃসংযোগ   বিষয়শ্রেণী:নওগাঁ জেলার থানা বিষয়শ্রেণী:ধামইরহাট উপজেলা
ফুরফুরা ভারতের পশ্চিমবঙ্গের হুগলি জেলার শ্রীরামপুর মহকুমার জাঙ্গিপাড়া সমষ্টি উন্নয়ন ব্লকের একটি গ্রাম। গ্রামটি ফুরফুরা দরবার শরীফের জন্য পুরো উপমহাদেশে বিখ্যাত হয়ে আছে। ধর্মীয় ও আধ্যাত্মিক কারণে এই গ্রামে বছরে বহু দর্শনার্থী আসে। বিশেষ করে যখন পীরের মেলা চলে, তখন বহু মানুষ এই গ্রামে যাতায়াত করে। এই গ্রামে ৬০০০ এর বেশী মানুষ বসবাস করে, গ্রামে একটি সরকারি গ্রামীণ হাসপাতাল রয়েছে যেখানে বিনামূল্যে চিকিৎসা সেবা প্রদান করা হয়।  ইতিহাস ১৩৭৫ সালে জনৈক মুকলিশ খান কর্তৃক নির্মিত একটি মসজিদকে কেন্দ্র করে এই গ্রামের ইতিহাস শুরু হয়।  উল্লেখ্য, সেইসময়ে এক ক্ষত্রিয় রাজা এখানে রাজত্ব করত। রাজত্বকালে শাহ কবির হালিবি ও করমুদ্দিন নামে দুই মুসলিম সৈন্য এই ক্ষত্রিয় রাজার বিরুদ্ধে যুদ্ধ করে বিজয় লাভ করে।অন্য বর্ণনায় ৪ মুসলিম ভ্রাতা যুদ্ধ করে শহীদ হন।তাঁদেরকে ফুরফুরার ইতিহাসে ‘গন্জে শুহাদা’ বলা হয়।বিজয়ের পর যে আনন্দোৎসব করা হয়েছিল সে উৎসবকে ফার্সি ভাষায় ‘ফররে ফরাহ’ বলা হয়।কালের পরবর্তনের সাথে সাথে ‘ফররে ফরাহ’ শব্দ ফুরফুরা-তে পরিণত হয়।(সূত্রঃ ফুরফুরার ইতিহাসঃ ইশাআতে ইসলাম কুতুবখানা, মার্কাযে ইশাআতে ইসলাম, ফুরফুরা দরবার, ২/২, দারুস সালাম, মীরপুর ঢাকা, বাংলাদেশ) তাদের সমাধি আজও হিন্দু ও মুসলমান উভয় ধর্মের লোকের কাছে খুব পবিত্র।  বর্তমানে ১৮৪৫ সালে জন্ম নেওয়া পীর আবু বকর সিদ্দিকী ও তার পাঁচ ছেলে পাঁচ ছেলে আবদুল হাই সিদ্দিকী, আল্লামা আবু জাফর সিদ্দিকী, আবদুল কাদের সিদ্দিকী, নাজমুস সায়াদাত সিদ্দিকী ও জুলফিকার আলী সিদ্দিকীর মাজার রয়েছে। এসমস্ত মাজারের জন্য এই গ্রামটি ধর্মভিত্তিক পর্যটক ও পবিত্র স্থান বলে বিবেচিত হয়ে আসছে। এই পাঁচ পীর এই গ্রাম সহ অনন্য গ্রামে বহু শিক্ষাপ্রতিষ্ঠান ও দাতব্য প্রতিষ্ঠান নির্মাণ করেছেন। এই গ্রামে প্রতিবছর বাংলা বর্ষপঞ্জির ফালগুন মাসের ২১, ২২ ও ২৩ তারিখ দরবার শরীফের জলসা অনুষ্ঠিত হয়।  জনসংখ্যার উপাত্ত এই গ্রামে ৬০০০ এর বেশী মানুষ বসবাস করে। মুসলিম সংখ্যা বেশী হলেও এই গ্রামে হিন্দু সম্প্রদায়ের অস্তিত্ব রয়েছে।  শিক্ষা ব‍্যবস্থা এই গ্রামে স্কুল, কলেজ ও মাদ্রাসা শিক্ষাব্যবস্থা বিদ্যমান আছে। আলিয়া ও কওমি মাদ্রাসা রয়েছে, এসব প্রতিষ্ঠানের কিছু স্থানীয় পীরেরা তৈরি করেছিলো।  স্বাস্থ্যসেবা ফুরফুরা শরীফের একটি সরকারি গ্রামীণ হাসপাতাল রয়েছে যেখানে বিনামূল্যে চিকিৎসা করা হয়।  তথ্যসূত্র  বিষয়শ্রেণী:ফুরফুরা দরবার শরীফ বিষয়শ্রেণী:হুগলি জেলার গ্রাম
রেবেকা রাইলি (১১ই এপ্রিল, ২০০২ - ১৩ই ডিসেম্বর, ২০০৬) ছিল মাইকেল এবং ক্যারোলিন রাইলি দম্পতির কন্যা এবং ম্যাসাচুসেটসের হালের বাসিন্দা। দীর্ঘদিন ধরে বিভিন্ন ঔষধ সেবন করার পর তাকে তার বাড়িতে মৃত অবস্থায় পাওয়া যায়। তার ফুসফুস তরলে পরিপূর্ণ ছিল। মেডিকেল পরীক্ষকের কার্যালয় নির্ণয় করেছিল যে মেয়েটি প্রেসক্রিপশন ওষুধের "সম্মিলিত প্রভাবের কারণে" নেশাচ্ছন্ন হয়ে মারা গেছে। পুলিশ রিপোর্টে বলা হয়েছে যে সে দিনে ৭৫০ মিলিগ্রাম ডেপাকোট, ২০০ মিলিগ্রাম সেরোকুয়েল এবং ০.৩৫ মিলিগ্রাম ক্লোনিডিন সেবন করছিল। রেবেকা বাইপোলার ব্যাধি এবং এডিএইচডিতে ভোগার জন্য দুই বছর বয়স থেকেই এই ওষুধগুলি সেবন করছিল। টফ্টস-নিউ ইংল্যান্ড মেডিকেল সেন্টারের মনোরোগ বিশেষজ্ঞ কায়োকো কিফুজি এটি নির্ণয় করেছিলেন।  পটভূমি রাইলির বাবা এবং মা কর্মহীন ছিলেন এবং পারিবারিক সামাজিক নিরাপত্তা সুবিধার উপর নির্ভর করতেন। দুই বছর বয়স থেকেই রেবেকার এডিএইচডি এবং বাইপোলার ব্যাধি ধরা পড়ে। এটি নির্ণীত হয়েছিল প্রধানত টফ্টস-নিউ ইংল্যান্ড মেডিকেল সেন্টারের শিশু মনোরোগ বিশেষজ্ঞ কায়োকো কিফুজিকে রেবেকার মায়ের দেওয়া তথ্যের ভিত্তিতে। কিফুজি রেবেকার জন্য বিভিন্ন ধরনের ওষুধ নির্ধারণ করেছিলেন: ক্লোনিডিন, ভালপ্রোয়েট (ডেপাকোট), ডেক্সট্রোমেথরফান, এবং ক্লোরফেনিরামিন। এই ওষুধগুলির দীর্ঘদিন ধরে ব্যবহারের কারণে তার হার্ট এবং ফুসফুস ক্ষতিগ্রস্ত হয়েছিল।Katie Couric, "What Killed Rebecca Riley?", CBS News, 28 Sep 2008.  মৃত্যু ২০০৬ সালে, রেবেকাকে তার শয়ন কক্ষের মেঝেতে পাওয়া যায় মৃত অবস্থায়। অত্যধিক মাত্রায় ঔষধ সেবনের কারণে তার মৃত্যু হয়েছিল। তার মৃত্যুর অব্যবহিত পরেই, তার ঔষধ ব্যবস্থাকে টফ্টস-নিউ ইংল্যান্ড মেডিকেল সেন্টার সমর্থন করেছিল।  পরিণাম ২০০৭ সালের ৬ই ফেব্রুয়ারি রেবেকার মৃত্যুর জন্য দায়ী করে মাইকেল এবং ক্যারোলিন রাইলিকে পুলিশ হেফাজতে নেওয়া হয়। তাদের বিরুদ্ধে প্রথম ডিগ্রি হত্যার অভিযোগ আনা হয়। তাদের অন্য দুই শিশুও প্রেসক্রিপশন অনুযায়ী বেশ কয়েকটি ওষুধ সেবন করত, সেই শিশুদুটিকে কোন পালনকর্তার আশ্রয়ে পাঠানো হয়েছিল। সমাজসেবা বিভাগ থেকে বিবৃত করা হয় যে বাবা ও মায়ের অবমাননাকর ব্যবহার এবং অবহেলা করার ইতিহাস রয়েছে। ২০১০ সালের ৯ই ফেব্রুয়ারি, ক্যারোলিন রাইলিকে তাঁর মেয়ের মৃত্যুর জন্য দ্বিতীয় ডিগ্রি হত্যার দায়ে দোষী সাব্যস্ত করা হয়। তাঁকে যাবজ্জীবন কারাদণ্ডের আদেশ দেওয়া হয়, সাজার ১৫ বছর পরে প্যারোলের একটি সম্ভাবনা রাখা হয়। মাইকেলের বিচার শুরু হয় ২০১০ সালের ৮ই মার্চ। ২০১০ সালের ২৭শে সেপ্টেম্বর, মাইকেল রাইলিকে প্রথম ডিগ্রি হত্যার জন্য দোষী সাব্যস্ত করা হয়। অপরাধের গুরুত্ব অনুযায়ী তাঁর ক্ষেত্রে প্যারোলের সম্ভাবনা ছাড়াই যাবজ্জীবন কারাদণ্ডের আদেশ দেওয়া হয়।  ২০১৩ সালের তথ্য অনুযায়ী, কায়োকো কিফুজি শিশু মনোচিকিৎসক হিসেবে অনুশীলন চালিয়ে যাচ্ছেন। Patricia Wen, Jurors outraged by psychiatrist’s conduct: Felt she should share culpability in toddler’s death, The Boston Globe, 2010.  তথ্যসূত্র  বহিঃসংযোগ "রেবেকা রাইলিকে কে হত্যা করেছে?" ৬০ মিনিটের বিবরণ  "মেয়ের বিষক্রিয়ায় মৃত্যুর কারণে হালের বাবা -মা গ্রেফতার" "রেবেকা রাইলির উপর ডিএসএস সময়সারণী" অবহেলার একটি ষড়যন্ত্র, ডেভিড জাফ  বিষয়শ্রেণী:২০০৬-এ মৃত্যু বিষয়শ্রেণী:বিষক্রিয়ায় মৃত্যু বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:শিশু নির্যাতনের ফলে মৃত্যু বিষয়শ্রেণী:খুন হওয়া মার্কিন শিশু
thumb|সাদরুদ্দিন আয়নি সাদরুদ্দিন আয়নি (এপ্রিল ১৮৭৮ - জুলাই ১৫, ১৯৫৪) (তাজিক: Садриддин Айнӣ, ফার্সি: صدرالدين عيني), সাদরুদ্দিন আইনি নামেও পরিচিত, একজন তাজিক কবি, লেখক, সাংবাদিক, ইতিহাস লেখক। তাকে তাজিকিস্তানের জাতীয় কবি এবং দেশের ইতিহাসে সবচেয়ে গুরুত্বপূর্ণ লেখক হিসেবে বিবেচনা করা হয়।  আয়নি তৎকালিন সংযুক্ত বুখারা এর সাকতারা গ্রামে জন্মগ্রহণ করেন। তিনি মাত্র ১২ বছর বয়সে অনাথ হন এবং বুখারায় তার বড় ভাইয়ের কাছে চলে যান। তিনি আরবি ভাষা শেখার জন্য মাদ্রাসায় ভর্তি হন।  বিষয়শ্রেণী:১৮৭৮-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:তাজিক কবি বিষয়শ্রেণী:তাজিক লেখক বিষয়শ্রেণী:তাজিক সাংবাদিক বিষয়শ্রেণী:২০শ শতাব্দীর পুরুষ লেখক বিষয়শ্রেণী:স্তালিন পুরস্কার বিজয়ী বিষয়শ্রেণী:পুরুষ কবি বিষয়শ্রেণী:ফার্সি ভাষার কবি বিষয়শ্রেণী:সোভিয়েত কবি বিষয়শ্রেণী:সোভিয়েত পুরুষ লেখক বিষয়শ্রেণী:১৯শ শতাব্দীর ছদ্মনামধারী লেখক বিষয়শ্রেণী:২০শ শতাব্দীর ছদ্মনামধারী লেখক